Se redeschide unul dintre cele mai vechi și celebre hoteluri din București. Este afiliat unui lanț hotelier internațional de lux
Grand Hotel du Boulevard, una dintre cele mai vechi clădiri din București, va fi redeschis la finele primului trimestru al acestui an și afiliat lanțului hotelier maltez Corinthia, care deține unități în mai multe orașe din lume, printre care Londra, Budapesta, Lisabona și Malta. Lucrările de modernizare au început în urmă cu câțiva ani și au fost finanțate printr-un credit contractat de Niro Investment, proprietarul clădirii, de la CEC Bank.